Naw yn cael eu hanafu mewn damwain bws - North Wales Live
Naw yn cael eu hanafu mewn damwain bws
Anafwyd gyrrwr bws ac wyth teithiwr mewn damwain ddoe. Aeth y bws, a oedd yn teithio o Feddgelert i mewn i wal ger trofan ar ôl i'r gyrrwr gael ei daro'n wael tu ôl i'r llyw yng Nghaernarfon.
09:53, 5 OCT 2010
Cafodd anafiadau difrifol i'w ben ac i'w goes, a neithiwr roedd meddygon yn trafod a ddyliasant ei drosglwyddo o Ysbyty Gwynedd ym Mangor i ganolfan niwrolegol Walton yn Lerpwl.
Bu rhaid torri llawer o deithwyr allan o'r bws, gan gynnwys y gyrrwr 46 oed, ar ôl i'r bws S4 daro i mewn i'r wal ym Mhenllyn yn nghanol tref Caernarfon am 10.09yb, yn agos i'r brif drofan
Cafodd wyth o deithwyr eu trin mewn ysbyty. Rhyddhawyd o leiaf pedwar ohonynt o'r ysbyty prynhawn ddoe, ac roedd o leiaf tri yn cael eu cadw yn yr ysybyty.
Dywedodd yr Arolygydd Peter Nicholson, pennaeth yr adran traffig y gorllewin, fod hi'n rhy gynnar i allu gwneud sylwadau, oherwydd fod yr archwiliad mewn cyfnod cynnar.
Mae'r heddlu'n arbennig o awyddus i siarad gyda dynes a stopiodd i roi cymorth cyntaf yn sgil y ddamwain.
Roedd lôn Penllyn ar gau ddoe tan hanner awr wedi dau y prynhawn. Gyrrwyd chwe ambiwlans, cerbyd ymateb yn gyflym a'r Ambiwlans Awyr i'r fan.
Nid oedd llefarwraig o gwmni Padarn Bus Cyf, a leolwyd yn Llanberis yn barod i wneud sylwadau ar y digwyddiad.
Dylai unrhyw un gyda gwybodaeth am y digwyddiad gysylltu gyda'r heddwas Geraint Jones ar 101, neu ebostio northwalespolice@north-wales.police.uk